આ બદઝિન લોકો, પોલિશ આર્મિના યહૂદી અધિકારીઓ હતા. અન્ટર્મસ્ટર્નફ્યૂહરર લિઓપોલ્ડના વહીવટ હેઠળ રહેલા આ બદઝિનો, લેબર કેમ્પના વિલિનીકરણમાંથી બચી ગયા હતા. લિઓપોલ્ડ તેમને બ્રિનલિટ્ઝમાં પોતાના નવા અધિકારક્ષેત્ર હેઠળ લઈ આવ્યો હતો. તેમાં લગભગ પચાસેક માણસો હતા, અને ઓસ્કરના રસોડમાં તેઓ કામ કરતા હતા. લોકો તેમને અઠંગ રાજકારણી તરીકે ઓળખતા હતા. બદઝિનના જેલવાસ દરમ્યાન તેમણે માર્ક્સવાદ અંગે જાણકારી મેળવીને કોમ્યુનિસ્ટ પોલેન્ડ ઊભું કરવા માટેના પ્રયત્નો કર્યા હતા. કેપિટલિસ્ટોમાં પણ રાજકારણની દૃષ્ટિએ તટસ્થ હોય એવી હેર ઓસ્કર શિન્ડલર જેવી વ્યક્તિના બ્રિનલિટ્ઝના રસોડામાં કામ કરવું પડે, એ આમ તો તેમની કરૂણતા જ હતી!